عبدالمجید خان اچکزئی

عبدالمجید خان اچکزئی (پیدائش: 22 دسمبر 1962)،  بلوچستان سے تعلق رکھنے والے ایک پاکستانی سیاست دان ہیں جو پختونخوا ملی عوامی پارٹی سے وابستہ ہیں۔ وہ 1962 میں گلستان میں پیدا ہوئے، وہ پیشے کے لحاظ سے ایک ماہر زراعت ہیں اور بلوچستان یونیورسٹی سے فارغ التحصیل ہیں۔ 2002 سے 2007 تک انہوں نے بلوچستان کی صوبائی اسمبلی کے رکن کی حیثیت سے خدمات انجام دیں۔ وہ حلقہ پی بی 13 ( قلعہ عبداللہ ) سے منتخب ہوئے تھے۔  2013 کے عام انتخابات میں وہ اسی حلقے سے دوبارہ رکن صوبائی اسمبلی منتخب ہوئے۔   ان کا تعلق بلوچستان کے اچکزئی خاندان سے ہے جس میں عبدالصمد اچکزئی ، محمد خان اچکزئی ، محمود خان اچکزئی اور حامد خان اچکزئی جیسی اہم شخصیات شامل ہیں۔

حادثہ کا  الزام 
20 جون 2017 کو انسپکٹر عطاء اللہ کوئٹہ کے زرغون روڈ پر واقع جی پی او چوک پر ٹریفک کو کنٹرول کر رہے تھے کہ انہیں ایک تیز رفتار لینڈ کروزر نے ٹکر مار دی۔ پولیس نے ابتدائی طور پر ٹریفک انسپکٹر کے قتل کا مقدمہ نامعلوم افراد کے خلاف درج کر لیا۔   تاہم جب واقعے کی سی سی ٹی وی فوٹیج میڈیا پر نشر ہوئی تو مجید خان اچکزئی کو تین دن بعد گرفتار کر لیا گیا۔ اسے ضمانت پر رہا کر دیا گیا۔  ستمبر 2020 میں پاکستان کے صوبہ بلوچستان کی ایک ماڈل عدالت نے مجید خان اچکزئی کو بری کر دیا۔

حوالہ جات 

فضلائے جامعہ بلوچستان
کوئٹہ کے سیاستدان
ضلع قلعہ عبداللہ کی شخصیات
پشتونخوا ملی عوامی پارٹی کے سیاست دان
بلوچستان ارکان صوبائی اسمبلی 2013ء تا 2018ء
اچکزئی خاندان
بقید حیات شخصیات
1962ء کی پیدائشیں